HWƆƆMI MƆ—NƆ́ NƐ A MAA KASE June 2018
Munyuhi nɛ a maa kase kɛ je August 6 kɛ ya si September 2, 2018.
Mɛni e sa kaa waa kase kɛ je bɔ nɛ Yesu pee e ní ha ngɛ ma kudɔmi sanehi a he ɔ mi?
Mɛni o ma nyɛ maa pee konɛ kake peemi nɛ ngɛ Mawu we bi a kpɛti ɔ mi nɛ wa?
Bɔ nɛ Yuda matsɛ Rehoboam ba e je mi ha a ma nyɛ maa ye bua wɔ konɛ waa le nɔ́ nɛ Mawu hyɛɔ ngɛ wa ti nɔ fɛɛ nɔ mi.
Mawu ha wɔ kɔmpas ko nɛ ma nyɛ maa tsɔɔ wɔ bɔ nɛ e sa nɛ waa ba wa je mi ha, se e sa nɛ waa hyɛ konɛ kɔmpas nɛ ɔ nɛ e nyɛ nɛ tsɔɔ wɔ blɔ nɛ da.
E biɔ babauu pe sane kpakpa a nɛ wa maa fiɛɛ kɛkɛ.
NƆ HE SANE
Edward Bazely kɛ si himi nɛ mi wa kpe ngɛ e weku ɔ mi, sɔlemi bi komɛ wa lɛ yi mi, e hɛ kɛ nɔ fɔmi tã, nɛ e hao.
Ngami kpiti po ma nyɛ ma tsu nɔ́ ko agbo.
Anɛ o ma nyɛ ma ha sanehi nɛ a da Hwɔɔmi Mɔ ɔ mi munyuhi nɛ ba lingmi nɛ ɔ nɔ kɛ bi ɔmɛ a heto lo?